
Az ember és a ló kapcsolata hosszú múltra tekint vissza. Az ember 
az ősidőkben a lovat csak a húsáért vadászta. Hamar felismerte 
azonban, hogy a vadlónak nemcsak a húsa ízletes, hanem egyéb tu- 
lajdonságait is hasznosíthatja. Ugyanis a vadászat során leterített 
kancák tehetetlen kiscsikóit az ember könnyen elfoghatta. A kö- 
lyökállatokra jellemző a gondozóhoz való vonzódás, s ez módot 
adott arra, hogy felfigyeljenek a csikók értelmességére, kezességé- 
re, idomíthatóságára. Így következhetett be lépésről lépésre, hogy 
az ember a maga szolgálatába állította a ló több tulajdonságát: 
gyorsaságát, erejét, szívósságát, tanulékonyságát. Ezt a folyama- 
tot nevezzük háziasításnak (domesztikáció). A ló egyre inkább az 
ember hűséges és nélkülözhetetlen segítőtársává vált. Lehetővé tet- 
te a szabad nomád életet, befolyásolta a törzsek közötti harcok ki- 
menetelét, sőt, ha úgy adódott, gyorsaságával gazdája életét is 
megmentette, 

A ló nagyra becsült áldozati állat volt az emberiség történetében. 
Mi, magyarok is fehér lovat áldoztunk régen isteneinknek. Sőt, 
ma is elevenen őrizzük népmeséink táltos lovait, a keletiek , re- 
pülő" csodaparipáit vagy a más népek beszélő, tűzokádó tündér- 
lovait, amelyek a jó embereknek segítőkész barátai. A századfor- 
dulóig szinte nélkülözhetetlen volt a ló a közlekedésben, a harcá- 
szatban, a mezőgazdaságban. A gépesítés előrehaladtával háttérbe 
szorult ugyan, száma szerte a világon csökkent, de csak átmeneti- 
leg. A , betonerdők" korszakában az ember újra felismerte, hogy 
szüksége van a lóra, mely nemcsak élő kapcsolat a természethez, 
hanem hasznos, egészséges szórakozást nyújtó társ is a szabadidő- 
ben. 


A lófajták jellemzőinek szabatos leírásához ismernünk kell a kö- 

vetkezőket: 

1. A ló testtájainak a megnevezését (1. sz. ábra) 

2. A testtájak főbb jellemző alakulásait 

3. A színek helyes megnevezését 
A ló színét a fedő- és a hosszú szőrök színe adja. (Fedőszőr: az 
egész testet borító rövid szőrzet, hosszú szőrök : üstök-, sörény-, 
farok-és bokaszőrök) 

— alapszínek: pej, sárga, fehér, fekete, fakó 
— színárnyalatok: pl. nyári-, holló- és koromfekete, világos, sö- 
tét stb. 
színkeverékek: a különböző színű szőrszálak kevert elhelyezke- 
déséből adódnak pl. a tűzött, deres, vércse szín- 
variációk 

4. A , jegyek"-et, amelyek egyedi ismertetői az egyes lovaknak. 
Ezek a fedőszőr színétől eltérő színű fehér, rövid szőrök, ame- 
lyek különböző alakú foltokban a homlokon, az orrháton (2. 
sz. ábra) és különböző terjedelemben a lábakon helyezkedhet- 
nek el. Az ilyen fehér szőrrel borított lábakat (a szürke és a fehér 
ló kivételével) keselynek nevezzük, mindig hozzátéve, hogy me- 
lyik lábon található, és a láb melyik tájékára terjed ki. Például: 
jobb elülső csüdben kesely, vagy bal hátulsó pártában kesely, 
vagy mindkét hátulsó láb félszárkesely (3. sz. ábrák). 

5. A testméretek megnevezését, felvételének helyét és módját. Az 

egyik legfontosabb magassági méret a marmagasság. Ez a mar 
legmagasabb pontjának a talajtól való távolsága. Lehet mérő- 
bottal vagy mérőszalaggal mérni (4. sz. ábra). 
A marmagasság szalaggal mérve mindig nagyobb értéket ad, 
mint bottal, mivel a szalag követi a ló testformáját. A körmére- 
tek közül fontos az övméret (5. ábra) és a szárkörméret (6. sz. 
ábra), ezeket mindig mérőszalaggal állapítjuk meg. 


I. tábla 


SÖRÉNYÉL 


SZÁRKÖRMÉRET— 


[e 


CSILLAG HÓKA 


CSÜDBEN KESELY PÁRTÁBAN KESELY FÉLSZÁRKESELY 


1. Eohippus. A lovak ősi képviselői mintegy 60 millió évvel ezelőtt 
alakultak ki. Hihetetlennek tűnik, hogy ez a szép formájú, elegáns 
állat, , a szellő és a levegő fia" a földtörténet őskorában, az eocén- 
ben még csak róka nagyságú, ötujjú növényevő volt. Ennek az ős- 
lónak, az Eohippusnak, hegyi és síkvidéki erdőben élő változatát 
feltételezik. A két változat több ágon fejlődhetett tovább, ezek 
nagy része időközben kipusztult. 


2. Mesohippus. Sok évmillió telt el, amíg az Eohippusból ki- 
alakult a prérifarkas nagyságú, kb. 60 cm magas Mesohippus, az 
ún. középló. Ennek szamár nagyságú, 90 cm-re megnövő, tovább- 
fejlődött változatát már Meryhippusnak (3.) nevezi a tudomány. 
Lába már csak három, pataszerű ujjban végződött, amelyből a kö- 
zépső volt a legerősebb. Ezek a lovak az oligocén kor elejétől a 
pliocén korai szakaszáig éltek, s fejlődésük a mai lovakhoz veze- 
tett. 


4. Pliohippus. A Földünkön lejátszódó természeti és éghajlati vál- 
tozások a ló ősét az erdős, bokros, zsombékos területekről kikény- 
szerítették a szabad, sík pusztákra. Így szükségessé vált az éber 
figyelem, sőt időnként a gyors menekülés is. Évmilliók során a 
pliocénban élő Pliohippusokban már ösztönösen kialakult, hógy 
csak nagy csoportokba verődve biztonságos az életük. Magasságuk 
túlhaladta az egy métert, formájuk is alkalmazkodott a gyors moz- 
gáshoz, lábuk megnyúlt, és már csak egyetlen ujjuknak patában 
formálódott vége érintette a talajt. A lovaknak ez a kialakulása 
a mai Észak-Amerika területén ment végbe (ahol később kipusz- 
tultak), s onnan az akkor azzal összefüggő Eurázsiába és Afriká- 
ba vándoroltak át. Két nagyarányú beáramlást feltételeznek a 
pliocén elején és a pleisztocénban. A pleisztocén végére már elkü- 
löníthetők a valódi lovak (Eguus), a tigrislovak (Allohippus) és a 
szamarak (Hemionus), 


II. tábla 


1. Przewalski-ló (Eguus caballus P. przewalskii). Létezéséről 1879- 
ben szerzett tudomást a világ Przsevalszkij orosz földrajztudós le- 
írásából. Nemcsak Közép-Ázsiában, hanem Európában is nagy 
számban élt, a kőkorszaki ember leggyakoribb, legkedveltebb va- 
dászzsákmánya volt. Ez a 130-140 cm marmagasságú, otromba 
fejű, vastag nyakú, zömök testű, durva szőrzetű, vastag lábú ló hi- 
hetetlen gyors mozgásra is képes. Rendkívül óvatos. Színe sötét 
pej, sárgásvörös, hátán sötét hátszíjjal. Ma már csak igen kis szám- 
ban fordul elő Mongólia 1000-1400 m magas sztyeppéin. Ezeken a 
területeken 10-20 fős csapatokban él, leginkább éjjel legelészik, 
nappal szinte láthatatlan. Európában az állatkertek lakója, a buda- 
pesti Állatkertben is látható. 


2. Tarpán (Eguus caballus gmelinii). A Przewalski-lónál köny- 
nyebb testű, finomabb fejű, vékonyabb szőrzetű. Marma- 
gassága 130 cm, színe többnyire egérfakó, hátán mindig sötét hát- 
szíj húzódik a faroktőig. Az alkaron és az alcombon gyakran sötét 
harántsávozottság, ún. , tarpán csíkok" láthatók. Ma már csak az 
állatkertekben — a budapestiben is — élnek , visszatenyésztett"? pél- 
dányai. A századforduló elején azt feltételezték, hogy ez egy önál- 
ló vadlófaj, amely Délkelet-Európában élt, és őse a lengyel, orosz, 
balkáni, arab és perzsa lovaknak. A múlt század közepén ezt a fel- 
fogást megkérdőjelezték, ugyanis a Kelet-Európa déli részén elej- 
tett, régi török névvel , tarpán"-nak nevezett lovakat egyes szak- 
emberek vadlónak, mások elvadult házilónak minősítették. Jelen- 
leg azt feltételezik, hogy a tarpán a Przewalski-lónak egy alfaja. A 
rendkívül nagy területen élt vadló ugyanis kiválóan alkalmazko- 
dott a környezeti viszonyokhoz, ezért külső megjelenésében nagy 
volt a változatosság. 


III. tábla 


1. Mongol ló. Mongolul , taki"-nak hívják, Ez a mintegy 140 cm 
marmagasságú, durva fejű és nyakú, zömök kis ló külsejében a 
Przewalski-lóra hasonlít. Igen szívós, igénytelen, egyaránt jól vi- 
seli a Góbi-sivatag tűző napját s a —30 és a—40"C-os mongol telet. 
Éppenúgy alkalmas arra, hogy étlen-szomjan egész nap a sivatago- 
kat és a hegyeket járja, mint arra, hogy a 6-8 éves kisgyerekeket a 
közeli falvak iskoláiba vigye. Takarmánya legtöbbször annyi, 
amennyit legel. A lovakat szabadon tartják, a befogásuk , hosszú 
botos pányvá"-val történik, A mongol lovak bő tejelők, rendszere- 
sen fejik is őket, mivel a jurták lakóinak az erjesztett lótejből 
készült kefir és kumisz fontos tápláléka. 


2. Hucul ló. Régen az északkelet-keleti Kárpátok és a Tiszántúl 
szegényebb vidékének volt a lova. A mokány lóhoz hasonlóan kis 
termetű, finomabb szervezetű. Színe a pej különböző árnyalata le- 
het, de gyakori a fakó is. Tanulékony, edzett, jóindulatú. Az Er- 
délyben élők legendákat meséltek munkabírásáról, szívósságáról, 
Kezességét bizonyítja, hogy akár 6-10 éves gyermekekkel is el le- 
hetett küldeni a legmesszebbi és legveszélyesebb hegyi utakra. Té- 
len a hófútta, láthatatlanná vált hegyi ösvényeken is biztonsággal 
vitte gazdáját akár egész napon át. A Fővárosi Állatkert is tenyész- 
tie fajtát. 


3. Mokány ló. Ugyancsak a Kárpátok vidékén élő hegyi ló, Régen 
sokkal nagyobb volt a jelentősége, mint ma. Apró termetű, mar- 
magassága 155 cm, mostoha körülmények között élve is telt formát 
mutat, ami nevéből is kitűnik. Sörény- és farokszőrzete dús és dur- 
va, színe sötét pej vagy fekete. Rendkívül tanulékony, jóindulatú, 
nagy munkabírású. Ismert elnevezése még a , dézsás ló", mivel a 
havasokról eladásra szánt túrót, sajtot, borvizet hordta dézsában 
a városokba. 

IV. tábla 


1. Arab telivér. Ezt a fajtát a nemesség, a tetszetősség, a jó munka- 
készség, az edzettség, az igénytelenség, a szelídség, a tanulékony- 
ság és az okosság megtestesítőjének tartják. S mindezeket a tulaj- 
donságokat kiválóan örökíti is. Nincs is olyan kultúrlófajtánk, 
amelynek ereiben arab vér ne csörgedezne. Eredete bizonytalan. 
Egyesek szerint az arab telivér ősei 5000 éves múltra tekintenek 
vissza, és legféltettebb kincsei voltak Salamon király ménesének is, 
Állítólag ebből a ménesből származott Mohamed próféta kedvenc 
lova. Mások szerint eredetét Mohamed azon öt kancájától veszi, 
amelyek mesébe illően rövid idő alatt vitték a győzelmi hírt Mon- 
tától Mekkáig, miközben 95 kiváló társukat hagyták le, A keleti 
ember úgy vigyázott lovára, mint a szeme fényére, mert a Korán 
szerint , rettenetes halállal bűnhődik minden igazhitű mohamedán, 
aki hitetlennek ad el belőlük". Mindaddig nem is jutott el Keletről 
egy darab sem, míg - kb. 2000 éve - fondorlatos csellel ki nem 
lopták. 

Az arab ló kis testű, marmagassága 150 cm, nemes, kicsi feje, 
okos szeme, apró, élénk füle, rövid, egyenes háta és ágyéka van, 
lába szikár, szőre fényes, lágy tapintású, hosszú selymes farokkal 
és sörénnyel. Súlya 300-400 kg. Színe leginkább szürke, ritkán 
pej, néha sárga vagy fekete. Hosszú életű, s még a 25—30 éves ló is 
munkaképes. Rendkívül ellenálló és igénytelen, állítólag 24-48 
órát is tud étlen-szomjan futni, 

A , levegő fia", ahogy a keletiek hívják lovukat, hosszú idő alatt 
alakult ilyen csodálatossá. Táplálékban és vízben szegény élőhelye 
edzetté, szívóssá, ellenállóvá tette. Az arabok harcias életmódja — 
ahol a ló gyorsaságától függött a lovas élete — fürgévé, kitartóvá, 
jó munkabíróvá alakította, a keleti ember lószeretete pedig kezessé, 
tanulékonnyá formálta. A csikó világrajövetele Keleten nagyobb 
ünnep volt a családban, mint a gyermek születése. A kancacsikót 
feldíszítették, és minden jóval kedveskedtek neki. A méncsikókat 
nem sokra becsülték. 

V. tábla 


1. Musztáng vagy indián ló. A vadnyugati filmekben megcsodált 
gyönyörű alkatú, vad musztángok nem mások, mint az Európában 
kitenyésztett lovak elvadult utódai. Amerikában a ló — ahol ősei- 
nek hazája volt— még Amerika felfedezése előtt kipusztult. Az Új- 
világ meghódítása idején, 1492 után, amikor az aztékok és az in- 
kák meglátták a lóháton ülő spanyolokat, természetfeletti lények- 
nek gondolták őket, s rettegtek az , ismeretlen szörny"-től. A harc- 
ban elesett hódítók lovai azután elszéledtek a prériken, de csak 
azok maradhattak életben, amelyek alkalmazkodtak az id 
és a terület adottságaihoz, tűrni tudták az éhséget, a szomjúságot, 
a tűző napot, a dermesztő hideget. 

Csak a szívós, erős egyedek maradtak meg. Ezeknek azután nem 
állhatta útját sem a rohanó patak, sem a sziklás vadon, sem a kiet- 
len préri. Az állandó mozgás, a létért való küzdelem még erősebbé, 
szebbé formálta izmaikat, edzettebbé tette szervezetüket, miköz- 
ben szaporodtak és terjeszkedtek. A múlt század közepére már 3 
milliónyian voltak. Az indiánok megtanulták befogásukat, s rövid 
idő alatt a ló kezes segítőtársukká vált. A dél-amerikai gauchók is 
szívesen használták őket marhaterelésre. Az amerikai telepesek 
azonban úgy vélték, hogy a lovak elfoglalják a legelőket a jövedel- 
mező marhacsordák elől, így megindult a vadménesek befogása. 
A lovak az állandó üldözés elől visszahúzódtak a távolabbi tájakra 
és hegyvidékekre. Később a technika minden eszközét bevetették 
irtásukra: teherautóval, helikopterrel üldözve próbálták őket be- 
fogni, s részben tenyész-, részben vágóállatként értékesítették. A kí- 
méletlen irtás miatt számuk a századfordulón már csak 9000 volt. 

Megmentésükre ekkor akciók indultak. A legeredményesebb 
mozgalom a , Gyermekek Lázadása" volt. Jelszava: , Mentsétek 
meg nekünk a musztángokat", nemcsak meghatotta, de el is gon- 
dolkoztatta a felnőtteket. Ma már minden musztáng védelem alatt 
áll. 

VI. tábla 


1. Angol telivér. Ennek a ma már az egész világon ismert fajtának 
az ősei keletről származtak. Az utódoknak versenyen kellett bizo- 
nyítaniuk kiválóságukat, s mindig csak a legjobb eredményt elért 
lovakat tenyésztették tovább. Angliában a lóversenyzés igen régi 
keletű, a telivér tenyésztése nem is alakulhatott volna ki lóverseny- 
zés nélkül. 1793-ban létesítették a szigetországban a General Stud 
Book törzskönyvet, ebbe csak azok az egyedek kerülhettek, ame- 
lyek gyorsaságukkal a legjobb eredményt érték el. Később csak 
azokat a lovakat ismerték el angol telivéreknek, amelyeknek ősei 
ebben a törzskönyvben szerepeltek, 

Kitenyésztésekor nem a külső forma, hanem a gyorsaság volt 
a fontos, ezért nem is volt egyöntetű e lovak külleme. 

Az angol telivér a világ leggyorsabb lova, könnyű, finom szerve- 
zetű, szikár, marmagassága 160-170 cm. Feje nemes, karcsú, nya- 
ka hosszú. Mellkasa mély, a hasa sekély, s ez a lábakat még hosz- 
szabbnak tünteti fel. Súlya 400-600 kg. Színe a sárga és a pej kü- 
lönböző árnyalata, de fekete és szürke is akad. Tetszetős küllemét, 
keménységét, gyorsaságát, élénkségét biztosan örökíti, ezért szíve- 
sen felhasználják nemesítésre. Néha ideges, túl élénk egyed is elő- 
fordul köztük, ezeknek számát gondos tenyésztőmunkával igye- 
keznek csökkenteni. 

A telivértenyésztésnek hazánkban is nagy múltja van. Széchenyi 
István korán felismerte e fajta várható hatását a lótenyésztésre, 
ezért ő maga és néhány lelkes lótenyésztő Angliából eredeti angol 
telivéreket vásárolt, hogy saját ménesüket és azon keresztül az or- 
szág lóállományát feljavítsák. Angol telivér volt a világhírű Kin- 
csem versenyló is, amely 1874-ben született Magyarországon. Négy 
esztendő alatt 54 versenyen indult, és azt mind meg is nyerte. 
Ilyen teljesítményt a világon rajta kívül egyetlen versenyló sem ért 
el! A Kincsem tulajdonosának rengeteg pénzt, a magyar lótenyész- 
tésnek pedig világhírnevet szerzett. 

VII. tábla 


1. Nóniusz. Mezőgazdasági kiállításokról, a kettes és négyes fogat- 
versenyekről - amelyekben hosszú évek óta mindig nagyszerű ma- 
gyar eredmények születnek — szinte mindenki ismeri ezt a főleg fe- 
kete vagy sötétpej színű, nagy testű lófajtát. Marmagassága 169 cm, 
testtömege 550-600 kg. Feje viszonylag nagy, hosszú háta, ágyéka, 
erőteljes mellkasa, széles szügye van. Munkakészsége kiváló, gyor- 
san fejlődik, hosszú élettartamú, nem túl igényes. 

Érdekes a fajta kialakításának története. A napóleoni háborúk 
idején a vértesek magyar kapitánya az egyik francia ménesből ki- 
választott egy nagy testű, Nonius nevű mént. Ezt a világospej, 170 
cm magas, erőteljes, 5 éves mént 1816-ban elhelyezték az akkor 
már 31 éve működő legnagyobb katonai ménesben, Mezőhegye- 
sen, apaállatnak. Ott 16 év alatt 79 mén- és 122 kancaivadékot 
nemzett, Az utódok jó tulajdonságaik alapján alkalmasnak bizo- 
nyultak a továbbtenyésztésre, így vált a céltudatos tenyésztői mun- 
ka során fajtává a nóniusz. 

A ma is világhírű mezőhegyesi ménes alapításának katonai célja 
volt. II. József felismerte, hogy a magyar lótenyésztésnek milyen 
fontos szerepe van a Habsburg-birodalom katonai erejének fenn- 
tartásában. Ezértszámos rendeletet hozott a lótenyésztés érdekében, 
pl. 1782-ben Pesten Lóorvosi Iskolát alapított, s elrendelte Cseko- 
nics vértesszázados terve alapján a mezőhegyesi ménes, később 
ménesbirtok létesítését. A mezőhegyesi lótenyésztés a múlt század 
közepére már európai hírű lett. A korabeli lószakértők szerint: 
,, " . . az ott kitenyésztett lovak tömegesek, de mégis igen tetszetősek, 
egyöntetűek, szilárd szervezetűek." A ménes környezeti körülmé- 
nyei kedveztek a nagy testű állatfajták kialakulásának. Az itt kite- 
nyésztett ménekkel látták el azután a köztenyésztést, így növelték 
erőteljesebbre a gyenge, kis testű kancák utódait. A nóniuszok egy 
része a mostohább körülményű Hortobágyra került. Így alakult ki 
a mezőhegyesi nóniusz és a hortobágyi vagy sziki nóniusz. Ma csak 
egyetlen fajtát tartunk nyilván, a nóniuszt. 

VIII. tábla 


1. Mezőhegyesi félvér vagy Furioso-North-Star. Ez a sokhasznú, 
tetszetős félvér fajta a két névadó angol telivér ős nagyszerű tulaj- 
donságait és a mezőhegyesi környezet hatását viseli magán. Erős 
csontozatú, nagy testű — testtömege vetekszik a nóniusszal —, mar- 
magassága 170 cm, vérmérséklete élénk, lábszerkezete szabályos, 
mozgása lendületes, lépése térölelő, külleme szinte hibátlan. Szívós, 
kemény ló. Színe a világospejtől a sötétpejig terjedhet, de előfordul 
sárga, néha fekete egyed is. A fajta kitenyésztésében mindig sokat 
adtak a tetszetősségre és a testtömegre. Így érték el, hogy a mező- 
hegyesi félvér nagy testű, de elegáns ló lett. Kiváló nehéz hátas, ki- 
tartó hintós és kocsiló. Az ország egész területén felhasználták a 
magyar ló testtömegének növelésére, a küllemi hibák javítására, 
illetve a tetszetős külső megőrzésére. Az egyik névadó ősapa, a Fu- 
rioso nevű angol telivér, 1841-ben került Mezőhegyesre. A másik 
névadó ős, a North-Star (1852) ugyancsak angol telivér mén volt, 
tömegesebb testű a Furiosónál, de ugyanolyan szép küllemű és szi- 
lárd szervezetű. Mindkét ősapa hűen örökítette utódaira nagy test- 
tömegét, keménységét és a szinte hibátlan testfelépítését. Azért, 
hogy fenntartsák és javítsák a magyar ló testtömegét és tetszetős- 
ségét, már angol telivér és félvér mének is kerültek a fajtába. A 
Mezőhegyesi félvért — sokirányú, jó használhatósága következté- 
ben -— mindkét háború alatt olyan nagyarányú veszteség érte, hogy 
mindmáig alig volt regenerálható. 

A , félvér" szó alatt — ha nincs jelzője, mint pl. arab - általában 
angol félvért értünk. Természetesen sem a , Mezőhegyesi", sem a 
, Kisbéri félvér? fajta nem állandóan keresztezett állományt jelent, 
hanem olyan céltudatosan, tervszerűen kialakított fajtát, amelyet 
éppen jó tulajdonságainak megtartása érdekében ismételten ke- 
reszteznek a fajtát kialakító angol telivér apaállatokkal. 

IX. tábla 


1. Gidrán fajta. A múlt század első felében Mezőhegyesen alakí- 
tották ki, és tenyésztették a II. világháborúig. Nevét az alapító arab 
ménről, Gidrán-Seniorról kapta, ennek fia a Gidrán I. törzsmén, 
amely a későbbi fajta ősapja lett. A gidrán élénk vérmérsékletű, 
gyors, kemény sportlótípus volt. Marmagassága 165 cm, csontozata 
erőteljes, testformája nemes, mutatós hátas és könnyű kocsiló. Sú- 
lya 500 kg. Színe mindig sárga. Időnként arab és angol ménekkel 
fedeztették a kancákat a nemesség és a gyorsaság megőrzése céljá- 
ból. E fajtát — tetszetős külseje és jó használhatósága miatt — olyan 
nagy veszteség érte a háborúban, hogy még ma is megmentésén 
munkálkodnak a lótenyésztők. Találó mondás, hogy minden gid- 
rán sárga, de nem minden sárga ló gidrán. 

A lótudományban több mint 300 színt tartanak nyilván, s egy- 
egy alapszínnek néha 10-15 változata is ismert. Így például, ha 
a sárga színnél maradunk, beszélhetünk világossárga, vörössárga, 
agyagsárga, szennyessárga, sötétsárga, májsárga, bronzsárga, iz- 
zadtsárga, szögsárga, szénsárga és őzeltsárga színről. A színt nem- 
csak a törzsön, a fejen és a végtagokon levő fedőszőrök határozzák 
meg, hanem ezek harmonizálása is a hosszú szőrökkel (sörény, 
üstök, farok, bokaszőr). Például csak akkor sárga a ló, ha a hosz- 
szú szőrök színe nem fekete, hanem a sárgásfehértől a sötétsárgáig 
terjed. Ha az aranysárga fedőszőrökhöz fekete hosszú szőrök tár- 
sulnak, akkor már aranypejről beszélünk. Tehát a ,, pej ló" meg- 
nevezés csak annyit árul el, hogy a hosszú szőrök feketék, de azt, 
hogy milyen színű a ló, a pej melletti jelző mutatja. Ez is legalább 
10-15 féle lehet, pl.: meggypej, gesztenyepej stb. Az újszülött csikó 
a legritkább esetben olyan színű, mint amilyen idősebb korában 
lesz. A szennyesszürke csikóról egy laikus sem gondolná, hogy majd 
gyönyörű szép, aranysárga lóvá vátozik. 

1. Kisbéri félvér. Nevét tenyészhelyéről kapta. A múlt század kö- 
zepétől céltudatosan a helyi vegyes kancaanyagot 8-10 nemzedé- 
ken keresztül angol telivér ménekkel párosították. Ezért ez a fajta 
alkatában és belső tulajdonságaiban igen hasonlít az angol telivér- 
re, bár a magyar éghajlat, a takarmányozás számos, a helyi viszo- 
nyokból következő előnyös tulajdonságot is eredményezett. Színe 
leginkább a pej különböző árnyalata vagy sárga. Marmagassága 
165 cm, súlya 500 kg. Feje nemes, megjelenése elegáns, vékony 
csontú, szervezete összességében finom, lába vékony, hosszú, sza- 
bályos. Vágtája hosszan nyújtott, tetszetős. Fejlődése gyors. Mind 
tartásra, mind takarmányozásra igényes fajta. A 20-as évek után 
megváltoztak felhasználási területei, a cél az egyedek testtömegé- 
nek növelése lett, és feltétlen tompítani kívánták — az angol telivér- 
től nem éppen előnyös tulajdonságként örökölt — túl élénk vérmér- 
sékletét is. Ennek érdekében helyi félvér méneket használtak apa- 
állatnak. Így az utódok továbbra is szép külleműek maradtak, de 
erőteljesebbekké, nyugodtabbakká és jobb munkabírásúakká vál- 
tak. A méneket szívesen használták a múltban a parasztság gazda- 
sági lovainak nemesítésére. 

A kisbéri ménest 1853-ban alapították. Kisbér Batthyány Káz- 
mér birtoka volt, aki 1848-ban, az első felelős magyar kormányban 
a külügyminiszteri tárcát vállalta. Az osztrák udvar megtorlásul 
minden birtokát elkobozta, és Kisbéren—ahol már a Batthyányiak- 
nak is értékes ménese volt — nagy katonai ménest hozott létre. Eb- 
ben az angol telivér ménesben sok olyan híres, nagynevű mén élt — 
Bucconeer, Cambuscan, Verneuil, Doncaster, Bona-Vista —, amely 
mint apaállat jelentős hatással volt szinte valamennyi magyar ló- 
fajtára. A kisbéri félvérfajta kialakításában nagy szerepet játszot- 
tak pl. a Maxim, Kozma, Fenek, Filou stb. telivérek. A fajtát je- 
lenleg (1961 óta) Sütvényben tenyésztik. A mai kisbéri félvér a nye- 
reg alatti versenyek ideális lova: kitartó és gyors. 

XI. tábla 


1. Shagya arab fajta. Bábolna 1830 óta tenyészt arab lovat. Ide 
még a múlt században Arábiából sikerült olyan nagyszerű egyede- 
ket behozni, melyekkel a bábolnai arab ló szerte a világon kereset- 
té vált. Egy ilyen arábiai szállítmánnyal egy arab lovászfiú is érke- 
zett — Fedlallah el Hedad Mihály -, aki később a ménes parancs- 
noka lett, és még jobb egyedek behozatalával öregbítette Bábolna 
jó hírét. A sok generáción át fajtatisztán tenyésztett arab ló még 
tetszetősebbé vált, mint sivatagi ősei, miközben egyéb jó tulajdon- 
ságait is megőrizte. Az itt tenyésztett törzsek (Shagya, 0-Bajan, 
Siglavy, Kemir, Koheilan, Gazal stb.) az arábiai lóhoz viszonyítva 
tömegesebbek lettek: kiváló, könnyű fogatos és hátas lovak váltak 
belőlük. Bábolna valóságos Mekkája lett az arab lónak, innen 
szerzett be sok európai ménes nemesítőanyagot. A II. világháború 
után felmerült annak szükségessége, hogy a Bábolnán tenyésztett 
arab lovat mint fajtatiszta arabot külön is elismerjék. Így kapta az 
itt tenyésztett állomány a , Shagya tisztavérű arab fajta" nevet. Ez 
a 400-450 kg súlyú, nemes, tetszetős lófajta rendkívül kedvelt, ke- 
resett, kezes, tanulékony, ellenálló szervezetű. Jól bevált az egyéb 
fajták regenerálására, biztonsággal örökíti jó tulajdonságait. 

Bábolna ezenkívül hobby célra arab telivért is tenyészt. Súlya 
300-350 kg, mint gyermekló kiválóan bevált. Színe főleg szürke, 
de akad pej és sárga egyed is. A kiscsikók legtöbbször fekete szőrrel 
jönnek a világra. A szürke kancák alatt a csikók mindig feketék, és 
csak életük további folyamán világosodnak, szürkülnek ki. Vannak 
csikók, amelyek már az első vedléskor — a szopóskor végén, 5-6 
hónapos korukra - szürkülni kezdenek, de ez elhúzódhat kétéves 
korig is. Ez a színváltozás minden szürke egyednél így játszódik le, 
függetlenül fajtabeli hovatartozásától. Ezt a színváltozást így jel- 
lemzi a magyar népi szólás: , A szürke ló nem születik, hanem 
lesz." 

1. Magyar hidegvérű ló. A hidegvérű ló nálunk nem őshonos. El- 
sősorban Ausztria Steyer tartományából jutott el a Dunántúlra 
árut szállító fuvarosok útján. Sok hidegvérű került be ezenkívül 
a német telepesekkel is a honfoglalástól kezdve szinte az I. világ- 
háborúig. A magyar hidegvérű ló elsősorban Dél- és Nyugat-Du- 
nántúlon terjedt el. A fajtára a II. világháborúig jellemző sok kül- 
lemi hiba az 1950-es évek nemesítése következtében igen előnyösen 
megváltozott. Kismértékben belga lóval, nagyrészt ardenni import 
ménekkel nemesítették. Ennek hatására a fajta marmagassága 150- 
160 cm lett, gazdag izomzatú, szélesebb, jó testformát vett fel. A 
durva fej, az erősen csapott far, a sok lábállásbeli hiba mind eltűnt, 
és egyre előnyösebb megjelenésű, keményebb szervezetű fajtává 
vált. Színe többnyire sárga, sárgaderes, pej, pejderes, néha szürke 
vagy tarka, ritkábban vércseszínű. Súlya 600-700 kg körüli. Gyors 
fejlődésű, már kétéves korában igába tanítható, ezért igen gazda- 
ságos a tartása. Olcsó tömegtakarmánnyal is megelégszik. A ma- 
gyar hidegvérűtől ma már megkívánjuk, hogy hosszabb távon is 
képes legyen kitartóan ügetni (4 percenként 1 km-es irammal), El- 
terjedését nagyban segítette, hogy a gazdák mind mezőgazdasági, 
mind teherszállítási munkára megbízhatónak találták, a bérfuva- 
rosok pedig olcsó tartása és gyors fejlődése miatt kedvelték. Ez a ló- 
fajta mindenkinek könnyen engedelmeskedik, gyorsan megismeri 
a rendszeresen használt utat, sőt a forgalom menetéreis tud figyelni. 

A ma élő lófajtákat vérmérséklet (temperamentum), illetve test- 
tömeg alapján két nagy csoportra osztjuk: az élénk, kitartó, gyors, 
vékony csontú, könnyű testű lóra azt mondjuk, hogy meleg vérű, 
míg a nyugodtabb, lassúbb mozgású, erőteljesebb csontozatú, na- 
gyobb testtömegű lovat hidegvérfűinek nevezzük. Ezek a tulajdonsá- 
gok nem függenek össze a ló testhőmérsékletével! 

1. A muraközi ló. Muraköz - Dráva-tájék — vidékén tenyésztették. 
Később Vas, Zala és Tolna megyében is elterjedt. Szakszerű te- 
nyésztése csak a II. világháború után kezdődött, és a jó eredményt 
mutatja, hogy fajtaelismerést is kapott. A magyar hidegvérűnél 
sokkal élénkebb, mozgékonyabb, kisebb testű, keményebb szerve- 
zetű. Marmagassága 149-153 cm. Feje a testével arányos, nyaka 
nem túl hosszú, izmos, a háta és ágyéka középhosszú, feszes, jól 
izmolt. Végtagjai nem túl vastagok, szabályosak. Színe leginkább 
pej vagy sárga, csak néha szürke és fekete. Súlya 550-650 kg. A 
többi hidegvérű lófajtánál hosszabb élettartamú, 20-24 évig is elél 
és dolgozik. Fiatalkorában hosszabb távon is képes egyfolytában 
ügetni. Köves úton 40-50 a-t is elbír. Rendkívül tanulékony, igen 
jól kezelhető, jó takarmányértékesítő, gyors fejlődésű fajta. Ré- 
gebben a hidegvérű lovak vonóerejét mind a mezőgazdaság, mind 
az ipar szívesen felhasználta. Napjainkban is jól beválik háztáji 
gazdaságokban, az állami gazdaságok és tsz-ek majorközi fuvaro- 
zásainál és kisebb ipari üzemekben közeli szállításokra. A mura- 
közit mindig szívesen használták sodrott ló előállítására is. 

Sodrott lónak nevezzük a hideg- és a melegvérű fajtacsoport ke- 
resztezéséből létrejövő utódot. A hidegvérű fajtacsoport — magyar 
hidegvérű, muraközi, belga, ardenni, percheron -— jellemzője a biz- 
tos igázhatóság; a melegvérű fajtacsoport egyedei — arab, angol 
telivér, nóniusz, kisbéri félvér, mezőhegyesi félvér, gidrán stb. -— 
élénkek, gyorsak, főleg hátas- vagy könnyű kocsilónak alkalma- 
sak. A két fajtacsoport keresztezésével létrejött sodrott ló kemé- 
nyebb, kitartóbb szervezetű, mint a hidegvérűek, és nagyobb testű, 
könnyebben kezelhető, nyugodtabb, mint a melegvérű fajták. A 
mezőgazdaságban mindig kedvelték a sodrott lovat, de továbbte- 
nyésztésre nem alkalmas, mert azutódok mindkét szülőnél rosszabb 
tulajdonságokat mutatnak. A sodrott kancák öszvértenyésztésre is 
alkalmasak. 

1. Tengelici kisló. Nemzetközi szabály szerint a 126 cm marmagas- 
ságúnál alacsonyabb lófajtákat póniknak nevezzük, míg a 126-153 
cm közöttieket kislónak hívjuk. Magyarországon ilyen kisló eddig 
nem volt, bár a kisgazdaságok és a gyermeklovardák igényelték. 
A hiány pótlására 1967 után az Állattenyésztési Kutató Intézet faj- 
takeresztezést hozott létre. A muraközi kancákat fjord ménekkel 
fedeztették, és a kancautódokat hobbi jellegű arabbal tenyésztet- 
ték tovább. Az utódok a tengelici kislovak lettek. Marmagasságuk 
136-142 cm. Az arab lótól tetszetős küllemet, nemes fejet, feszes 
ágyékot, szikár lábat és igen kemény patát örököltek. A fjord és 
muraközi lótól széles mellkas- és farformájukat kapták. Ugyan- 
ezek a fajták előnyösen hatottak vérmérsékletükre is. Igénytelen, 
jó takarmányértékesítő, rendkívül tanulékony és kezes lovak. Be- 
tegségekkel szemben ellenállók. Színük a fakó minden változata 
lehet. Súlyuk 400 kg. Ez az okos, könnyen idomítható kisló a 9- 
14 éves gyermekek lovaglástanításához a legalkalmasabb, különö- 
sen a városi — a lovat szinte nem is ismerő — gyermekek számára. 
Nemcsak méreteiben, hanem viselkedésében is kiváló segítőtársa 
a lovaglást oktatónak, mivel türelmes, jóindulatú, lábát rúgásra 
véletlenül se emeli. Mint szabadidőló a terepen kitartó. Munkabírá- 
sát nagyra értékelik a háztáji gazdaságokban, ahol egyes fogato- 
lásban is komoly vonóerőt képvisel. A fjord lóhoz hasonlóan te- 
repkirándulásokon, vadászatokon is megállják a helyüket. A Fővá- 
rosi Állatkert gyermeklovardájában már 10 éve bizonyítják alkal- 
masságukat, kiváló természetüket. A tengelici kislovat nem célszerű 
egymás között továbbszaporítani, hanem mindig a fent leírt mó- 
don kell az utódot kitenyészteni. 

1. Lipicai fajta. 1580-ban a Karszt hegységben, a Trieszt melletti 
Lipizzán (ma Lipica, Jugoszlávia) spanyol-nápolyi eredetű lovak- 
ból ménest alapítottak, azzal a céllal, hogy a császári udvartartás 
részére szilárd szervezetű, nagy testű, impozáns fajtát kapjanak. A 
későbbi kor barokk ízlésének is kiválóan megfelelt az itt tenyész- 
tett ló, mivel a nagy testtömeg mellett kecses és elegáns volt. A 
pompakedvelő főurak szívesen használták mind hátas-, mind hin- 
tóslónak. A ménes az idők folyamán kétszer is Magyarországra 
menekült. Hat évig élt Mezőhegyesen, ahol kiheverte a hosszú me- 
nekülés fáradalmait, egyedei felerősödtek, sőt az itt született utó- 
dok szüleiknélmagasabbak lettek. A ménes létszáma is megnőtt, így 
jó néhány tenyészállat Mezőhegyesen maradhatott, ahol a spa- 
nyol-nápolyi jellegű ménesben párosították őket. Olyan nagyszerű 
lipicai egyedek születtek itt, hogy rövidesen még az eredeti tenyész- 
helynek, Lipicának is Mezőhegyes adott törzsmént. 1874-ben Me- 
zőhegyesről a lipicaiakat — hogy tovább ne növeljék testtömegü- 
ket -, az erdélyi havasokban levő fogarasi ménesbe vitték, 1912-ben 
Bábolnára került a ménes, majd a II. világháború vihara után, 
1950-ben a Bükk hegységben, Szilvásváradon talált végleges he- 
lyet, 

Régen a lipicait hét törzsben — Pluto, Conversano, Favori, 
Maestoso, Neapolitano, Siglavy, Incitato — tenyésztették. A ha- 
Zaj lipicaiak a fogatsportban öregbítik jó hírüket. Jellemzőjük a 160 
cm marmagasság, a nagy, de szép fej és nyaktartás, a jól izmolt, 
széles hát, ágyék, far, az acélos végtagok. Színe főleg szürke vagy 
pej, ritkábban fekete, sörény- és farokszőre sűrű, hosszú és finom 
szálú. A lipicai ló fajtajellege, hogy mutatósan magas léptű a járá- 
sa, s ezt még fokozza a tervszerű tenyésztés. A spanyol vagy ma- 
gasiskola szép járású lovait kizárólag a lipicai fajta adja. A magas- 
iskola a ló és lovas együttes, könnyed, szinte táncos, balettszerű 
mozgását mutatja be. 

XVI. tábla 


1. Kladrubi ló. Nevét az Osztrák-Magyar Monarchia Csehország- 
ban lévő kladrubi ménesétől kapta. Ezt a nagy testű, melegvérű 
fajtát az 1700-as évek végén azzal a céllal tenyésztették ki, hogy 
a császári udvar számára nehéz hintóslovakat nyerjenek. Marma- 
gasságuk 170-180 cm, nagy, domború , kos? fejük, izmos, vastag, 
de szépen ívelt nyakuk, erőteljes, tömeges testük — széles mellkas 
és far — kiválóan alkalmassá tette őket arra, hogy a királyi, főpapi 
hintóslovak nagy és súlyos díiszszerszámait mutatósan viseljék. A 
hatalmas udvari díszhintók előtt ezek a lovak impozáns megjele- 
nésükkel, gyönyörű fej-és büszke nyaktartásukkal, hosszú, dús sö- 
rényükkel, földig érő selymes farkukkal csak fokozták az ünnep- 
ségek fényét. Feltűnően magas lábemelésükkel, rövid léptükkel 
mind lépésben, mind ügetésben szépen, elegánsan mozogtak. Már 
a XIX. században is leginkább csak koronázáskor és egyéb szer- 
tartások alkalmával fogták őket hintó elé. Rangtól és az udvari 
ceremónia nagyságától függően négyes, hatos, nyolcas, tízes foga- 
tolásban használták igen szép és drága szerszámzattal. Kladrub- 
ban már kezdettől fogva két színváltozatban tenyésztették : szürké- 
ben és feketében. Mind tartásra, mind takarmányozásra igényes 
fajta. Fejlődése igen lassú, munkára csak 5-6 éves korától alkal- 
mas, igaz, hogy ezután 15-20 évet is képes végigdolgozni. Bár moz- 
gása nem gyors, és testtömege is nagy, vérmérséklete mégis élénk. 
A századforduló után a kor megváltozott igényei a kladrubi lovak 
jelentőségét egyre csökkentették, a bécsi udvari istálló felszámolá- 
sával már inkább csak mint nagy múltú, hagyományos fajta jutott 
szerephez. A II. világháború vihara a kladrubi lóállományt is 
tönkretette. Csak a szürke változatnak maradtak továbbtenyész- 
tésre alkalmas egyedei. A fekete változatot azóta igyekeztek újjá- 
éleszteni, ez azonban csak több-kevesebb eredménnyel sikerült. 

1. Hannoveri vagy mecklenburgi ló. Kitenyésztésének már több 
mint kétszáz éves múltja van. A helyi állomány felhasználásával 
1735-ben kezdték meg Cellében (NSZK), a még ma is működő ál- 
lami méntelep körzetében a fajta kialakítását. Ebben a munkában 
különösen 1850-től egyre több angol telivér mént használtak fel 
keresztezésre. Ezzel nemcsak a fajta vérmérsékletét kívánták élén- 
kíteni, hanem az egyedek küllemét is tetszetősebbé és nemesebbé 
formálni. Munkájuk eredményességét bizonyítja, hogy Cellében 
már 1888-ban létrehozhatták a , Hannoveri lótörzskönyv"-et. Meg- 
jelenésében, testtömegében a hannoveri ló a mezőhegyesi félvér- 
fajtához hasonlít. Marmagassága 160-I70 cm. Erőteljes csonto- 
zata, testformái, jó lábalakulása és szívós szervezete lehetővé teszi 
a kitartó munkát. Súlya 550-600 kg. Színe a sárga, a pej és a fekete 
minden árnyalata lehet. Fejlődése gyors, már két és fél éves korára 
befogható. A századforduló után három típusban tenyésztették — 
mint könnyűnyergest, könnyű- és nehezebb kocsilovat. A II. vi- 
lágháború óta szívesen használják sportolási célra. 


2. Trakehneni vagy keletporosz ló. A legrégebben kitenyésztett faj- 
ták közé tartozik. Kialakításában jelentős szerepe volt a helyi ál- 
lomány munkabíró, kitartó, igénytelen egyedeinek. Az 1800-as 
évektől rendszeresen keresztezték angol telivérekkel, hogy tetsze- 
tősebbé, nemesebbé alakítsák. A telivértől azt is remélték, hogy fo- 
kozza a fajta szikárságát és gyorsaságát. Marmagassága 160-170 
cm. Feje, nyaka a telivérhez hasonlóan könnyű és nemes, háta, 
ágyéka hosszú, elég feszes, azonban sok esetben kifogásolható a 
törzs mélységi és szélességi mérete. A lábak többnyire szabályosak, 
a paták kemények. Súlya 500-600 kg. Színe a sárga, a pej és a fe- 
kete különböző árnyalata lehet. Régebben mint katonai hátas- és 
mint könnyű kocsiló volt keresett. A II. világháború alatt és után 
több került belőlük Magyarországra. 

XVIII. tábla 


1. Amerikai ügető (Trotter). A XVII. század végére, illetve aX VIII. 
század elejére Észak-Amerika jó néhány államát már jó karban 
levő, hosszú távolságokat áthidaló utak kötötték össze. A közle- 
kedéshez olyan lóállományra volt szükség, amely viszonylag gyor- 
san képes könnyű járművet utassal nagy távolságra eljuttatni. A 
legfontosabb cél az volt, hogy a lovak kitartó ügetők legyenek. A 
válogatás érdekében versenyeket rendeztek, ahol a helyben nevel- 
kedett, legkülönbözőbb fajtájú lovak álltak rajthoz. Csakhogy nem 
lovassal a hátukon, hanem egészen könnyű kétkerekű kocsikba 
(sulky) fogva. A versenyzés egyik legfontosabb szabálya az volt, 
hogy a lónak a versenyidő alatt csak ügetésben szabad futnia. Kez- 
detben megelégedtek azzal, ha száz mérföldet tíz óra alatt futottak 
be, később azonban húsz mérföldet kellett megtenniük egy óra 
alatt. Majd egy mérföldre csökkentették a távolságot, és a vegyes 
lóanyagból mindig a legjobbakat válogatták ki továbbtenyésztésre. 
A XIX. sz. közepén jegyzékbe vették fel azokat a lovakat, amelyek 
egy angol mérföldet (1609 m) 2 perc 30 másodperc alatt futottak 
be. Ez a jegyzék az Ügetőtörzskönyv (American Trotting Register). 
Csak az a ló nevezhető amerikai ügetőnek, amelynek szülei ebben 
a törzskönyvben szerepelnek, függetlenül a külső formától. Színe 
a szürke, a fekete, a sárga minden változata lehet. Marmagassága 
165 cm, feje tetszetős, nyaka hosszú, mellkasa erőteljes, lábai hosz- 
szúak, szabályosak, lépése tértölelő (hosszú), súlya 400-600 kg. Ez 
a szilárd szervezetű, viszonylag igényes ügető Európába is elju- 
tott. Hazánkba az első ilyen mént 1882-ben hozták be, s számuk 
egyre nőtt, a század végére a versenyekhez Budapesten már ügető- 
pálya is létesült. Jelenleg Rádiházán, Somogysárdon és Mezőhe- 
gyesen tenyésztik. 

XIX. tábla 


1. Orlov ügető. Az 1770-es években Orlov Cseszmenszkij gróf Vo- 
ronyezs melletti ménesében könnyű keleti és nagyobb testű nyu- 
gati lovakat keresztezett azért, hogy gyors, kitartó ügető, jó for- 
májú, mezőgazdasági és katonai célra egyaránt alkalmas lovat ál- 
lítson elő, amely az orosz parlagi fajták nemesítésére is alkalmas. 
Az arab telivér ősapa rendkívül kedvezően befolyásolta mind a faj- 
ta küllemét, mind tanulékonyságát, kezességét. Rövid- és hosszú- 
távú versenyeken a lovak teljesítményét állandóan mérték, és csak 
a legjobb eredményt elért állatokat tenyésztették tovább. A múlt 
század közepén a ménest a cári orosz állam megvásárolta, és to- 
vábbfolytatta a tenyésztést azon igyekezve, hogy mind gyorsaság- 
ban, mind küllemben továbbfejlessze. A fajta főbb jellemzője az 
aránylag nagy fej, az izmos, erős nyak, a széles mellkas, az erős, 
szabályos lábak. Marmagassága 160 cm, súlya 480-530 kg. Rend- 
kívül kitartó, szívós, ellenálló és munkában is igen eredményes. 
Az , orlovok" hosszabb ideig képesek tartós gyorsaságra, mint az 
amerikai ügetők. Noha már 1865-től tervezték törzskönyvezését, 
mégis csak 1926-ban került sor az Orlov Ügető Törzskönyv nyitá- 
sára. Az orosz ügető ló nem azonos az orlov ügetővel, ugyanis ez 
a fajta az orlov és amerikai ügető keresztezéséből született. Gyor- 
sabb és könnyebb, mint az orlov ügető, de annál sokkal igénye- 
sebb. 

Az ügetés gyorsabb jármód, mint a lépés, és lassúbb, mint a vág- 
ta. Ügetésnél a két átlósan ellentétes oldali láb végez azonos moz- 
gást azonos időben. Így ennél a jármódnál két dobbanás hallható. 
Ha ló a lábakat magasra emelve közel egymás elé rakja, akkor rö- 
vid vagy spanyol ügetésről beszélünk, ezenkívül ismerünk hosszú 
ügetést és sebes vagy repülő ügetést. Poroszkáláskor ügető moz- 
dulattal, de az egyoldalú lábakkal egyszerre mozog a ló — a tevéhez 
vagy a medvéhez hasonlóan. A poroszkálás valamivel gyorsabb 
jármód, mint az ügetés. 

XX. tábla 


1. Belga hidegvérű ló. Belgium völgyeiben és a Keleti-tenger part- 
vidékén kitenyésztett, nagy testű, robusztus lófajta. Ahol a nagyobb, 
hidegvérű lovakat tenyésztik, ott mindenütt felhasználják ezt a faj- 
tát nemesítésre (egyszeri vagy kétszeri keresztezés során), Ez az 
egyik legnagyobb hidegvérű fajta: marmagassága 170-180 cm, 
feje nagy, törzse széles, mély, erőteljesen izmolt, lába vastag. Súlya 
800-950 kg. Nagy testtömegéhez képest jó mozgású. Gyorsan fej- 
lődő, igénytelen állat. Színe leginkább a sárga, a pej vagy a deres 
különböző változata. 


2. Ardenni ló. Belgium hegyes vidékének, az Ardenneknek hideg- 
vérű lova. Jóval kisebb testű, élénkebb vérmérsékletű, mint belga 
rokona. Marmagassága 150-160 cm, feje finom. Mozgékonyabb 
a belgánál, lábai rövidebbek, vastagok, de izmosabbak és erőtelje- 
sek. Súlya 650-750 kg. Színe a sárga és a deres különböző válto- 
zata, ritkán pej. Mozgása elég gyors, ügetésben kitartó, lépése tér- 
ölelő. Nagy teherbírású, gyors fejlődésű fajta. A mezőgazdaságban 
szívesen használták munkára, szállításra, az I. világháborúban 
ágyúsló volt. Nálunk ma is felhasználják a magyar hidegvérű ne- 
mesítésére. 


3. Percheron (persöron). Francia hidegvérű fajta, kialakításában 
az arab lónak is szerepe van — ezért mozgékonyabb, szívósabb, 
munkában kitartóbb, mint a többi hidegvérű. Egy nagyobb és egy 
kisebb változatban tenyésztették. A kisebb változat jobban elter- 
jedt, külleme igen tetszetős. Marmagassága 160-165 cm, teste nem 
túl tömeges, lábalakulása kifogástalan, testsúlya 550-600 kg. Színe 
a szürke különböző változata, néha fekete. 30-40 km-t is képes 
egyfolytában ügetni. Régen igen keresett volt mint omnibuszló. 

XXI. tábla 


1. Shire (saier). A világ legnagyobb méretű hidegvérű lova. Ezt 
a 180-190 cm marmagasságú, robusztus állatot Angliában tenyész- 
tették ki. Hatalmas méretei ellenére formája arányos, jóindulatú, 
kezes, jó munkabíró, de lassú fajta. Súlya 800-1000 kg. Színe 
a sárga és a fakó különböző árnyalata. Erre a lóóriásra jellemző, 
hogy sörény- és farokszőre sűrű, selymes és hosszú. Lábát félszár- 
tól körös-körül hófehér, selymes tapintású, hosszú szőrök borítják. 


2. Falabella miniló. A törpelovak őseit a XVII-XVIII. században 
tenyésztették ki az európai királyi udvarok számára. Az európai 
törpelovaknak nyomuk veszett, miközben Észak-Amerikában — 
talán az Európából átkerült törpelovakból - kitenyésztettek egy 
ilyen ménest. A falabella Argentínából származik. Némelyek sze- 
rint egy földcsuszamlás néhány lovat elzárt egy szurdokban, ahol 
ezek nemzedékeken keresztül tápanyagban szegény — kaktuszok- 
hoz hasonló — növényeken éltek, és kizárólag egymás között páro- 
sodtak, így egyre csökkent a testméretük. Nevüket arról a megta- 
lálóról kapták, aki daruval kiemelte őket a szurdokból. Mások 
szerint egy Falabella nevű embert japán alkalmazottai leptek meg 
törpefákkal és ezekkel a törpelovakkal. A törpelovak kialakulására 
tehát ma még nincs megnyugtató magyarázat. Az angliai Kilver- 
stone-ban tartják fenn mind az észak-amerikai törpeló-, mind az ar- 
gentínai falabella minilóménest. A falabella miniló intelligens, sze- 
líd, tanulékony és ragaszkodó. Bordája és csigolyája kettővel ke- 
vesebb, mint a többi lóé. Két hónappal tovább vemhes, mint a 
normál ló. Fejlődése lassú, viszont 40 éves korában is képes elleni, 
és az 50 éves állatok sem ritkák! Marmagassága legfeljebb 75 cm, 
a legkisebb ismert törpeló 40 cm magas. (Képünk méretarányos!) 
A törpelófajták minden egyede szerepel a Nemzetközi Törpeló Nyil- 
vántartásban. Ára rendkívül magas. 

XXII. tábla 


1. Haflingi ló. Nevét a dél-tiroli Hafling községről kapta. Az arab 
ló, a hidegvérű nori ló és a helyi lóállomány keresztezéséből alakult 
ki. Már a századforduló táján szívesen használták mind a katona- 
ságnál teherhordónak, mind a gazdaságokban igásnak, mivel ki- 
válóan alkalmazkodott az Alpok hegyi körülményeihez: igényte- 
len, szívós, jó munkabíró, biztos léptű, Bajorországban már 1935 
körül megindult és egyre jelentősebbé vált a haflingi ló tenyésztése, 
mivel a gazdák gyorsan felismerték hasznosságát a mezőgazdasági 
munkákban. Külleme tetszetős, marmagassága 140 em körüli, súlya 
350-450 kg. Színe leginkább a sárga valamelyik árnyalata, gyakori 
a sötét hátszíj. A sörény, a farok, a bokaszőrök mindig világosak. 
Kedvelt a lovasiskolákban is. 


2. Fjord ló. Norvégia nyugati partjain, a sziklás fjordvidéken ős- 
honos, Európa legősibb lófajtáihoz sorolják. Valószínű, hogy kö- 
zeli rokona a Przewalski-lónak, a színe is erre utal. A fjord lo- 
vakat különböző keresztezésekkel próbálták nagyobb testűvé alakí- 
tani, ez azonban nem járt sikerrel. A fajta törzskönyvezését 1864- 
ben kezdték meg. Norvégia négy tartományában - ott, ahol a Golf- 
áramlat hatása erőteljes — tenyésztik intenzíven. E pónik átlagos 
marmagassága 140 cm, lába kiválóan alkalmas a hegyi és rossz 
utakon való közlekedésre. Rendkívül szívós, ellenálló, igénytelen 
fajta. Súlya 350-450 kg, színe a fakó minden árnyalata lehet, gya- 
kori a háton végighúzódó sötét szíj és a lábon a zebracsík. Kiváló 
munkaló, de mint szabadidőlovat is igen kedvelik nemcsak lovag- 
lásra, vadászatra, hanem a lassú, de kitartó munkát kívánó túrák- 
ra is, A lovasiskolák is szívesen használják. 

1. Welsh póni. Nagy-Britannia ismert és kedvelt lófajtája, amelyet 
a kelta póniktól származtatnak. Eredeti hazája Wales kietlen hegy- 
vidéke. Ez az igénytelen, biztos léptű póni nemcsak a hegyvidéki 
birkapásztoroknak volt nélkülözhetetlen segítőtársa, hanem a dél- 
walesi bányákban is bevált mint bányaló. E póninak is sikerült 
megmenekülnie VIII. Henrik rendelete elől, amely szerint ,, . . . min- 
den 142 cm-nél alacsonyabb lovat ki kell irtani Angliából." Tetsze- 
tős küllemüket az arab telivérrel való keresztezéseknek köszönhe- 
tik. Vérmérsékletüket és gyorsaságukat angol telivér ménekkel ja- 
vították. Négy típusban törzskönyvezték őket a testmérettől füg- 
gően. A legkisebb 122 cm marmagasságúak az 5-8 éves gyermekek 
kiváló hátaslovai, a közepes marmagasságúak (122-142 cm), mint 
a hegyvidék munkalovai kedveltek. A legnagyobb méretűek, a 
142 cm marmagasság felettiek a vadászatokon, tereplovagláson 
ideálisak. Minden Welsh pónit a Breed Welsh Registerben tarta- 
nak nyilván. 


2. Izlandi póni. Őseit még Izland első telepesei vitték magukkal 
a skandináv államokból és Nagy-Britanniából. A zord időjárás, 
a takarmányban szűk évek könyörtelen természetes kiválogatódást 
eredményeztek, pl. az 1782-84-es évek telei és lávakitörései miatt a 
póniállomány 70 94-a elpusztult. Jelenleg több mint 40 ezer póni él 
Izlandon. A legszigorúbb télben is a szabadban tartják őket, ezért 
télre hosszú szőrű bundájuk nő. Az erőteljes mozgás tetszetős for- 
mát, szabályos lábalakulást, kemény patát alakított ki. Marmagas- 
sága 140 cm. Jóindulatú, tanulékony, szívós ló. Fejlődése lassú, de 
hosszú életű, nem ritka a 25-28 éves sem. Színe a sárga, a pej és 
a fekete változatai. Súlya 320-380 kg. E pónira jellemző az ún. tölt 
mozgás, erre a négyütemű, de gyors mozgásra más lóféle nem ké- 
pes. Igen kedvelik mint hámost és mint gyermek és felnőtt hátast. 

1. Shetlandi póni. Első híradást erről az apró termetű lóról a vikin- 
gek révén kaptunk. Nevet sokkal később az angolok adtak neki 
a Shetlandnek elnevezett szigetcsoportról. Ezek a nagy sörényű, 
dús farkú, alig 90-110 cm magas lovak igen tetszetős külleműek. 
Szőrzetük sötét, ritkán fordul elő köztük világosszürke és tarka 
színű egyed. Rendkívül igénytelenek. Hazájukban az istállót hír- 
ből sem ismerik. Van is egy angol mondás: szívós, mint a shetlandi, 
1851-ig szinte csak mint bányalovat használták nehéz csillék von- 
tatására. Tanulékonyságát, ragaszkodását már a bányászok is fel- 
ismerték, s babonás tisztelettel bántak vele. Tetszetős formájával 
és tanulékonyságával egyre inkább magára irányította a figyelmet, 
s divatba jött kiskocsik húzására s gyermekek sportlovaként. Az 
első shetlandi ménest 1873-ban Londonderry lord hozta létre. Az 
utóbbi ötven évben még tovább nőtt a pónik jelentősége, nemcsak 
mint gyermekló, hanem mint státusszimbólum szerepel Angliában 
a jobb módú vidéki házaknál. Mi tagadás: a , sheti" mint házőrző 
is bevált. Könnyen a családhoz szokik, sajátjának tekinti a házat, 
és azt minden, számára idegen embertől, állattól hanggal, rúgással, 
harapással megvédelmezi. A shetlandi csikó rendkívül kedves jó- 
szág. Amikor világra jön, alig nagyobb egy közepes kutyánál, hosz- 
szú szőrével és okos szemével mindenkit meghódít. Hazánkban is 
használják ezt a pónit az 5-8 éves gyermekek lovaglástanítására, 
természetesen erre csak a kancák és az igen fiatalon ivartalanított 
mének, vagyis a heréltek alkalmasak. 

Heréltnek nevezzük a lovaknál az ivarától megfosztott hímet, 
A hím állatok neve mén vagy csődör, a nő ivarú a kanca. A kancá- 
kat soha nem ivartalanítják. 

XXV. tábla 


1. Katalán- vagy óriásszamár. A szamár az egyik legrégibb háziál- 
latunk. Több ezer éve ismerik szerte a világon, kivéve Amerikát, 
ahová csak mintegy 150 éve került át. A katalánszamár az egyik 
legnagyobb háziszamarunk, őse a szomáliai vagy núbiai vadszamár 
lehetett. Jellegzetesen nagy a füle, a fej hosszának a felét is eléri, 
marmagassága 170-180 em, teste erőteljes, inas lábai kemény patá- 
ban végződnek. Színe sötétvöröses vagy barnásfekete, szőrzete dús. 
Hazájában mint teherhordót kedvelik. Régen az amerikai farme- 
rek szívesen használták az út és víz nélküli sivár tájakon a farmok 
közötti teherszállításra. Spanyolországban és Franciaországban a 
nagy testű szamárfajtákat igénylik, míg Szardínia és Szicília szige- 
tén szívesebben tenyésztenek törpeszamarat, amelynek marmagas- 
sága mindössze 80-90 cm. 


2. Indiai szürkeszamár. Jóval kisebb, mint a katalánszamár, mar- 
magassága 140 cm. Őse valószínűleg az indiai vadszamár volt. 
Nagy fejű, hosszú fülű, szürkés színű, edzett, igénytelen állat. Ér- 
telmes, jó munkabíró és hosszú életű. Tanulékony és ragaszkodó, 
erről számos keleti mese is tanúskodik. A szamarak közmondásos 
csökönyössége csak a rossz bánásmód következménye. 


Az indiai szamárnál jóval kisebb a Ceyloni törpeszamár (3). Mar- 
magassága 60-70 cm. A szamárkancák egy teljes évig vemhesek. 
Az újszülött szamárcsikó aprócska, óriás fülű, nagy fejű, csupa- 
szőr állat. Vastag bundát visel, amiből szinte ki sem látszik apró, 
botszerű lába. Fejlődése lassú, a jó tartást és bánásmódot mind 
fejlődésben, mind munkában meghálálja. 

A szamarak húsa ízletes, tejüket a középkorban nagy becsben 
tartották mint orvosságot. Számos leírás maradt az ókor előkelő 
hölgyeiről, akik a kancatejfürdőtől remélték visszanyerni szépsé- 
güket és fiatalságukat. Sába királynője ezer fejős szamárkancát 
tartott, hogy naponta friss tejben fürödhessen. 

XXVI. tábla 


1. Lóöszvér. A ló és a szamár párosodásából származó utódot ösz- 
vérnek nevezzük. Aszerint, hogy melyik fajnak a kancája az 
anya, kétféle öszvért különböztetünk meg. A ló kanca és a szamár 
mén utódja a lóöszvér. Gazdasági jelentősége nagy, mivel anyjá- 
tól örökli méretét, intelligenciáját, gyors fejlődését, apjától, a sza- 
mártól pedig a szívósságot, kitartó munkabírást, a betegségekkel 
szembeni ellenállóképességet és a hosszú életet. Biztos járása a 
hegyvidéken különösen kedveltté tette, mint személy- és málhaszál- 
lító állatot. Az öszvér feje durvább, mint a lóé, füle nagyobb, söré- 
nye rövid, lába szikár, de erős és viszonylag kicsi, erős patában 
végződik. A farok a szamáréhoz hasonlóan bojtos. Általában sötét 
hátszíj húzódik a gerincvonalán végig a faroktőig, lábán gyakran 
sötét keresztcsíkok, ún. zebracsíkok vannak, A hidegvérű kancák 
öszvércsikói nagyra nőnek, gyors fejlődésűek, marmagasságuk 
170-180 cm, súlyuk 600-800 kg. Kiválóan alkalmasak nagy teher 
húzására. A melegvérű, kis testű kancák öszvércsikói lassan fejlőd- 
nek, marmagasságuk csak 150 em körüli. Súlyuk 250-400 kg. Min- 
den öszvér hosszú életű, 30-40 évig is elél. Amerikában a farmerek 
szívesen dolgoztak vele, Texasban szobrot is állítottak az öszvér- 
nek, ,,A legszorgalmasabb állatnak" felirattal. 


2. Szamáröszvér. A szamárkanca és a lómén kereszteződéséből 
származik. Míg Afrikában, Európában és Amerikában inkább a 
lóöszvért tenyésztik, addig Ázsiában a szamáröszvért kedvelik, mi- 
vel ez a kisebb testű állat jobban alkalmazkodik a mostoha körül- 
ményekhez. A kanca az öszvércsikóval hosszabb ideig vemhes, 
mint a ló, és rövidebb ideig, mint a szamár (340-350 nap). Mind 
a ló-, mind a szamáröszvér terméketlen fajhibrid (bár az irodalmi 
adatok szerint mindkettőnél előfordult már, hogy a kanca életké- 
pes utódot hozott a világra). 

1. Onager vagy indiai félszamár (Eguus hemionus onager). A fél- 
szamarak egyaránt mutatnak ló- és szamárjelleget. Élőhelyük a 
hegyvidéki sivatagok, félsivatagok vízlelőhelyekben gazdagabb te- 
rületei. Az onager Türkménia, Irán és Irak sztyeppéit lakja. Mar- 
magassága 1 m körüli, fejformája és nagy fülei miatt inkább a sza- 
márhoz hasonlít. Sörénye rövid, felálló, testfelépítése jó, színe vö- 
röses-homoksárga. Harapós, harcias állat, Húsáért szívesen va- 
dászták, ezért száma egyre csökken, a kihalástól féltett állatok cso- 
portjába tartozik. Ma már teljes védelmet élvez. 


2. Kulán (Eguus hemionus hemionus). Elő-Ázsia sivatagos sztyep- 
péinek és Mongóliának jellegzetes állata. Régen Kelet-Európa déli 
részein is előfordult. Marmagassága 115 cm körüli, erős testalkatú, 
jó felépítésű, gyors mozgású állat. Színe a sárgásvörös és a geszte- 
nyebarna árnyalatai. A mongolok a kulánt , dzsiggetaj"-nak neve- 
zik, ami annyit jelent, hogy hosszú fülű. Füle valóban olyan, mint 
a szamáré. Igénytelen, harcias. Hangja sem a ló nyerítéséhez, sem 
a szamár ordításához nem hasonlít, hanem jellegzetes, messze- 
hangzó, éles visítás. Húsát szívesen fogyasztják, száma egyre csök- 
ken. A Szovjetunióban 1919 óta védelem alatt áll, mégis Kazahsz- 
tánban már kipusztult. Ma már mindenhol teljes védelmet élvez. 


3. Kiáng (Eguus hemionus kiang). A legnagyobb termetű félsza- 
már, Kasmir és Tibet földjén él, ezért tibeti kiángnak is nevezik. 
Robusztus testalkatú, marmagassága 130 cm, színe a barna kü- 
lönböző árnyalata. Igénytelen, kiválóan alkalmazkodik az éghaj- 
lathoz, télre vastag zsírréteget halmoz fel, és a kulánhoz hasonlóan 
rendkívül hosszú, tömött szőrzetet növeszt, A sumér és asszír kul- 
túrnépek szívesen vadászták a félszamarakat. A vadon befogott 
egyedeket felhasználták hátasnak, vagy harci szekerek elé. A fenn- 
maradt ábrázolások szerint erős szájkosárral használták. 

XXVIII. tábla 


1. Lózebroid. Ez a neve a ló és zebra kereszteződéséből származó 
utódoknak akár az anya, akár az apa a ló. Küllemükben náluk is 
az anyai hatás az erőteljesebb. Az egyedek marmagassága és test- 
méretei mindig az anya méreteihez állnak közelebb. A fej inkább 
a lóhoz, míg a test a zebráéhoz hasonló, A fül és a farok minden 
esetben zebra jellegű. A szín, legalábbis alapszínben, a lószülőét 
követi, a lábon viszont a zebra jellegzetes keresztcsíkjai jelentkez- 
nek. A mellkason és a faron csak akkor fordul elő csíkozottság, 
ha zebra az anya, A század első felében erősen szorgalmazták a ló- 
zebroidok előállítását, mivel azt remélték, hogy a zebrákra jellem- 
ző rossz munkakészséget, fáradékonyságot, ingerlékenységet ezál- 
tal ki lehet küszöbölni. A lózebroidtól várták azt is, hogy kielégíti 
a trópusi országok igaerő-szükségletét, mivel a ló ott nem megfe- 
lelő, mert érzékeny az álomkórt okozó cecelégy csípésére, míg a 
zebra erre immúnis. Ez a hibrid azonban nem váltotta be a hozzá 
fűzött reményeket. 


2. Szamárzebroidnak nevezzük a zebra és a szamár utódját, bár- 
melyik szülő is a szamár. Ezzel a keresztezéssel a szamár munka- 
bírását, szilárd szervezetét remélték az utódban továbbörökíteni. 
Ennek érdekében elsősorban nagyobb testű szamarakat választot- 
tak mind az apának, mind az anyának. A küllemben mindig az 
anyai hatás jelentkezett erőteljesen, azonban akármelyik volt is az 
anya, a fül mindig a szamáréhoz, a farok a zebráéhoz hasonlított. 
A lábon pedig feltűnt a zebráéhoz hasonló csíkozottság. Ez a hib- 
rid sem nyújtotta a várt eredményt. Az eddigi adatok szerint mind 
a lózebroidok, mint a szamárzebroidok terméketlenek. 

Tenyésztésük nem jelent különösebb gazdasági hasznot, csak mint 
tudományos érdekesség, esetleg mint cirkuszi vagy állatkerti látvá- 
nyosság jöhetnek számításba. 

A Búvár Zsebkönyvek 
eddig megjelent kötetei : 


Madarak 1. (4. kiadás) 
Vadvirágok 1. (4. kiadás) 
Gombák (4. kiadás) 

Halak (3. kiadás) 

Lepkék (4. kiadás) 
Dísznövények (3. kiadás) 
Csigák, kagylók (2. kiadás) 
Fák, bokrok (3. kiadás) 
Legyek, hangyák, méhek, 
darazsak (3. kiadás) 
Vadak (3. kiadás) 
Ásványok (2. kiadás) 
Mohák, zuzmók, harasztok 
(2. kiadás) 

Bogarak (3. kiadás) 
Kövületek 

Kutyák (3. kiadás) 

Kígyók, békák (2. kiadás) 
Díszmadarak (3. kiadás) 
Vadvirágok 2. (3. kiadás) 
Kultúrnövények 1. (2. kiadás) 
Pókok, skorpiók (3. kiadás) 
Háziállatok (3. kiadás) 
Gyümölcsök (3. kiadás) 
Ősállatok (3. kiadás) 
Kultúrnövények 2. 

Felhők (2. kiadás) 
Állatkerti emlősök 

(2. kiadás) 


Állatkerti madarak 

(2. kiadás) 
Gyógynövények 
Tengeri állatok 1. (2. kiádás) 
Tengeri állatok 2. 
Emberek (2. kiadás) 
Kaktuszok, pozsgások 
(2. kiadás) 
Fűszernövények (2. kiadás) 
Különös növények 
Kisemlősök (2. kiadás) 
Emberelődök 

Trópusi pillangók 
Kabócák, bodobácsok 
Ősnövények 

Havasi virágok 
Hagymások, gumósok 
Szitakötők, kérészek, 
hangyalesők 

Madarak 2. 

Különös állatok 
Egyszervolt állatok 
Trópusi orchideák 
Lovak 

